Model-View-ViewModel (MVVM) Explained - CodeProject 12,698,600 members (29,500 online)
Last Visit: 31-Dec-99 19:00 Last Update: 21-Jan-17 20:25Refresh1 1720 Park Street N, St Petersburg, FL 33710 (MLS #U8062158) :: Homepride Realty Services
MLS #: U8062158 EFF wil nou uit die DA se bed klim | Netwerk24
Deur Bonolo Selebano 10 April 2019 20:57
Die DA moenie op die EFF se hulp hoop om die ANC in Gauteng uit die kussings te lig nie.
Volgens Julius Malema, EFF-leier, is ’n koalisie met die DA ná die algemene verkiesing op 8 Mei “uiters onmoontlik”.
Dit is weens die DA se “vyandigheid” teenoor die EFF, soos te siene op die DA se verkiesingsplakkate in die Kaap, het Malema gister op ’n mediakonferensie in Johannesburg gesê.
Die DA moedig kiesers op die plakkate aan om die ANC en die EFF uit die regering in die Wes-Kaap te hou.
Dit gaan ook oor hoe die DA die EFF “teiken”: “Dit maak dit uiters onmoontlik om selfs net die telefoon op te tel en hulle te bel,” het Malema gesê.
“Die DA het ’n klagte ingedien om EFF-plakkate in die Wes-Kaap te verwyder. Hierdie is die mense aan wie ons die mag in Johannesburg en Tshwane gegee het. Hierdie is die mense wat EFF-plakkate wil verwyder.
“Hierdie is die mense wat sê die EFF en die ANC moet gestop word. Hulle sit ons op ’n plakkaat.”
Die DA het ’n klagte ingedien om EFF-plakkate in die Wes-Kaap te verwyder. Hierdie is die mense aan wie ons die mag in Johannesburg en Tshwane gegee het. Hierdie is die mense wat EFF-plakkate wil verwyder.
In ’n onlangse peiling van die Suid-Afrikaanse Instituut vir Rasseverhoudinge (SAIRV) is bevind dat die ANC waarskynlik net 41,6% van die stemme (teenoor 53,6% in die algemene verkiesing in 2014) in Gauteng sal kry.
Die EFF sal na verwagting 18,2% van die stemme in die provinsie kry (teenoor 10,3% in 2014) en die DA 32,4% (teenoor 30,8% in 2014).
Volgens die SAIRV sou syfers soos dié vrugbare grond in Gauteng wees vir die vorming van ’n koalisieregering.
Malema het later wel gesê die EFF is bereid om met enige politieke party saam te werk, “afhangende van wat hulle aanbied”.
Solly Malatsi, nasionale DA-woordvoerder, sien geen rede vir Malema om “op ’n sekere manier te voel” oor die party se verkiesingsplakkate in Kaapstad nie.
“Die EFF-leiers het van die mees verregaande dinge oor die DA-regering (in die Wes-Kaap) gesê. Niks van ons verkiesingsboodskap was ongewoon nie. Maar dit is te vroeg vir ons om oor die moontlikheid van ’n koalisieregering te praat,” het Malatsi gesê.
Dit is presies wat Fikile Mbalula, die ANC se verkiesingshoof, ook gister gesê het.
Dr. Piet Croucamp, politieke ontleder, sê ofskoon dit “steeds te vroeg is om te raai” watter rigting die EFF sal inslaan sou die behoefte aan ’n koalisieregering in Gauteng ontstaan, sou ’n koalisieregering tussen die ANC en EFF rampspoedig wees vir inwoners.
“Die beste moontlike koalisie sou tussen die DA en die ANC wees, wat die stabielste is. Maar ek dink nie dat die DA in die stadium nie volwasse genoeg is om in onderhandelings met die ANC in te gaan nie,” het hy gesê.
Die beste moontlike koalisie sou tussen die DA en die ANC wees, wat die stabielste is. Maar ek dink nie dat die DA in die stadium nie volwasse genoeg is om in onderhandelings met die ANC in te gaan nie
Prof. Bheki Mngomezulu, nog ’n ontleder, sê terwyl ’n ANC/EFF-koalisieregering in Gauteng “slegter” sal wees as ’n ANC/DA-koalisie, moet daar nie “te veel gelees word” in wat Malema gesê het nie.
“Wat politici vandag sê sal heeltemal verskil van wat hulle môre sê. Malema het eens op ’n tyd gesê dat hy bereid is om vir Zuma te dood te maak en vandag sê hy iets anders,” het Mngomezulu gesê.
“ ’n ANC/EFF-koalisie sal ’n ongemaklike verhouding wees, want hulle sing nie uit dieselfde gesangeboek nie.”
Die politieke ontleder dr. Somadoda Fikeni voer egter aan dat ’n ANC/EFF-koalisie in Gauteng wel kan werk, al is koalisieregering “deurspek met uitdagings”.
“Dit gaan oor die persoonlike vonk tussen leiers. In Johannesburg het jy vir Herman Mashaba (DA-burgemeester) wat saam met die EFF-leiers werk. As leiers goed kan saamwerk, sal dinge uitwerk en as hulle nie kan nie, sal dit nié uitwerk nie,” het Fikeni gesê.
Meer oor: Koalisieregering | Koalisie | Eff
Malema sê hy gaan oudlid ‘kaal uittrek’
EFF-LP sê Julius en Floyd steel